
Kriteriji vrednovanja – Informatika
 Elementi i kriteriji ocjenjivanja temelje se na kurikulumu za nastavni predmet Informatika za osnovne škole i gimnazije u Republici Hrvatskoj. URL: https://narodne-novine.nn.hr/clanci/sluzbeni/2018_03_22_436.html 
Učenik se ocjenjuje po elementima ocjenjivanja:
 • usvojenost znanja (uključuje ocjene za činjenično znanje, razumijevanje koncepata, analiziranje, opisivanje, objašnjavanje, poznavanje pravila), 
 • rješavanje problema (uključuje ocjene za analiziranje i modeliranje problema, korake rješavanja, pisanje algoritama, provjeravanje ispravnosti algoritama, strategije pretraživanja i prikupljanja, istraživanje, konstrukciju logičkoga sklopa, samostalnost u rješavanju problema) i  
• digitalni sadržaji i suradnja (uključuje ocjene za odabir primjerenih programa, vještinu uporabe programa, komuniciranje u timu, suradnju na projektu, argumentiranje, predstavljanje svojih radova, odgovornost, samostalnost i promišljenost pri uporabi tehnologije te kvalitetu digitalnoga uratka).  
Elementi usvojenost znanja i rješavanje problema provjeravaju se u pisanim ili praktičnim provjerama znanja. Zbog učeničkih potreba, pisanu provjeru znanja moguće je zamijeniti usmenom provjerom znanja. Provjeru znanja učenik može ponoviti (u dogovoru sa nastavnikom), tj. ispraviti na veću ocjenu. Prvotna, slabija ocjena iz provjere znanja se ne razmatra pri zaključnoj ocjeni. Ako učenik dobije istu ili slabiju ocjenu pri ponovljenoj provjeri znanja, ocjena se ne upisuje i ne razmatra pri zaključnoj ocjeni. Učeniku se tada upisuje bilješka o ponovljenoj provjeri znanja, koju nadalje više ne može ponoviti. Element digitalni sadržaj i suradnja provjerava se u projektnim zadatcima, te u jednoj praktičnoj provjeri znanja.  
Ostvareni bodovi u provjerama znanja i projektnim zadatcima daju sljedeće ocjene: 
 • Od 90% do 100% ostvarenih bodova – odličan (5)  
• Od 75% do 89,99% ostvarenih bodova – vrlo dobar (4)  
• Od 60% do 74,99% ostvarenih bodova – dobar (3)  
• Od 50% do 59,99% ostvarenih bodova – dovoljan (2) 
 • Od 0% do 49,99% ostvarenih bodova – nedovoljan (1)  
Zaključnu ocjenu daje aritmetička sredina svih ocjena (ne razmatra se prvotna slabija ocjena iz provjere znanja, ako je učenik ispravio provjeru znanja), iz svih elemenata ocjenjivanja. Kriteriji ocjenjivanja temelje se na razinama usvojenosti koje su sadržane u priloženim tablicama za svaki ishod i razred. Napomena: razine usvojenosti ne znači ujedno i ostvarene ocjene, već daju uvid o tome što bi učenik trebao svladati u pojedinom ishodu, te kakva je razina usvojenosti ishoda.  
Učitelj: Katarina Zorko Zadravec , Valentina Rajn 
Razred: 2.a, 2.b, 2.c, 2.d; 2. St; 
Predmet: Informatika  

Vrednovanje cjeline: Upoznajmo računalo (ishodi A.2.1., C.2.3., D.2.1., D.2.2.)
· prisjetiti se i prepoznati digitalne uređaje
· prepoznati i opisati računalne programe
· izvoditi osnovne aktivnosti u programima
· opisati ulogu informacijsko-komunikacijske tehnologije u svakodnevnom životu
· prepoznati ulogu stručnjaka i zanimanja u području informacijsko-komunikacijske tehnologije

Kriterij vrednovanja cjeline Upoznajmo računalo
	dovoljan
	· Prepoznaje pojmove, uz veliku pomoć učitelja/ice i drugih učenika analizira zadani problem i donosi zaključke
· Prepoznaje neke digitalne uređaje i imenuje ih
· Prepoznaje i opisuje razliku stolnog i prijenosnog računala
· Prepoznaje uređaje u kojima se nalaze mala računala, ali ne razumije način na koji rade
· Zna navesti nekoliko digitalnih uređaja u kojima se nalaze računala potrebna za rad 
· Uz veliku pomoć učitelja/ice povezuje slike s pojmovima
· Uz veliku pomoć učitelja/ice opisuje značenje računalnih programa
· Uz veliku pomoć učitelja/ice razumije vrste programa i operacijskih sustava
· Prepoznaje pojedina zanimanja IKT tehnologije 
· Razumije značenje pojma projekt, ali ne zna definirati niti navesti primjere 


	dobar
	· Prepoznaje pojmove i povezuje ih s konceptima
· Uz pomoć učitelja/ice i drugih učenika analizira zadani problem te donosi zaključke
· Prepoznaje nekoliko digitalnih uređaje i imenuje ih
· Prepoznaje uređaje u kojima se nalaze mala računala, te uz pomoć učiteljice zna objasniti kako navedeni uređaji rade
· Zna navesti nekoliko digitalnih uređaja u kojima se nalaze računala potrebna za rad 
· Uz pomoć učitelja/ice opisuje značenje računalnih programa
· Uz pomoć učitelja/ice razumije vrste programa i operacijskih sustava
· Prepoznaje većinu zanimanja IKT tehnologije i uz pomoć učiteljice opisuje neka zanimanja
· Razumije značenje pojma projekt, može navesti nekoliko primjera aktivnosti projekta


	vrlo dobar
	· Uglavnom samostalno definira pojmove te ih povezuje s konceptima
· Prepoznaje većinu digitalnih uređaje i imenuje ih
· Samostalno opisuje mnoštvo digitalnih uređaja u kojima se nalaze računala potrebna za rad
· Uglavnom samostalno opisuje značenje računalnih programa
· Razlikuje vrste programa i operacijskih sustava
· Prepoznaje pojedina zanimanja IKT tehnologije, zna ih definirati i navesti primjere za pojedina zanimanja
· Razumije značenje pojma projekt, navodi primjere projekata i sudionike 


	odličan
	· Samostalno definira pojmove, povezuje pojmove različitih cjelina i domena
· Samostalno analizira postavljeni pojam, samostalno donosi zaključke
· Samostalno objašnjava svoje zaključke te daje kritički osvrt na moguća rješenja
· Samostalno imenuje sve digitalne uređaje 
· Samostalno opisuje sve digitalnih uređaja u kojima se nalaze računala potrebna za rad
· Samostalno opisuje značenje računalnih programa 
· Razumije, definira i analizira IKT zanimanja
· Razumije, definira i analizira pojam projekt, sudionike i navodi primjere



Vrednovanje cjeline: Stvaranje digitalnog sadržaja (ishodi A.2.1, C.2.2 i D.2.1)
· objasniti ulogu programa u stvaranju digitalnih sadržaja
· izraditi digitalne radove kombiniranjem različitih oblika sadržaja uz učiteljevu/učiteljičinu podršku
· opisati način stvaranja novih sadržaja i ideja koje namjeravaš oblikovati ili ih oblikuješ pomoću IKT-a
· kreativno se izražavati uz učiteljevu/učiteljičinu podršku u jednostavnome multimedijskom programu
· izrađivati mape i podmape
· spremati i pronalaziti prethodno pohranjeni sadržaj 
· predstavljati i objašnjavati svoj rad
· aktivno surađivati sa skupinom vršnjaka u sigurnom digitalnom obrazovnom okruženju
· prepoznati i opisati neke poslove koji se koriste informacijsko-komunikacijskom tehnologijom.

Kriterij vrednovanja za cjelinu Stvaranje digitalnog sadržaja

	dovoljan
	· Prepoznaje da je računalo uređaj na kojemu su pohranjeni programi i da su programi nužni da bi se pomoću računala moglo raditi.
· Podsjeća se i uz pomoć učitelja navodi program za crtanje na računalu.
· Uz pomoć učitelja imenuje i otvara program za pisanje na računalu.
· Uz pomoć učitelja koristi tipkovnicu, prepoznaje razne tipke. Na poticaj zna imenovati specijalne tipke kao što su Enter, CapsLock, shift.
· Uz pomoć učitelja koristi kombinaciju tipaka za pisanje pojedinačnog velikog slova.
· Uz pomoć učitelja stvara mape i podmape.
· Uz pomoć učitelja pohranjuje svoje uratke u mape i podmape.
· Uz pomoć učitelja pronalazi prethodno pohranjen sadržaj.
· Uz pomoć učitelja ispravlja greške u svom digitalnom uratku.
· Na poticaj objašnjava kako je stvarao svoj rad, koje je dijelove programa i uređaja koristio.
· Učenik prepoznaje riječ dizajner, razumije da je to  zanimanje koje može koristiti IKT, uz pomoć učitelja opisuje zanimanje dizajner.

	dobar
	· Prepoznaje da na uređaju postoje programi za različite namjene.
· Učenik prema savjetima učitelja prepoznaje uređaj te nabraja programe za jednostavne školske zadatke.
· Učenik opisuje zanimanja ljudi koji se u svojemu poslu koriste IKT-om, a povezana su uz stvaranje multimedijalnog sadržaja.

	vrlo dobar
	· Objašnjava da je računalo uređaj koji radi ono što je zadano uputama (programom).
· Učenik opisuje svrhu uređaja i uz pomoć učitelja odabire prikladan program za rješavanje jednostavnih školskih zadataka
· Istražuje uz pomoć učitelja i komentira zanimanja iz područja IKT-a koja su povezana sa stvaranjem multimedijalnog sadržaja.
· Učenik uz pomoć učitelja istražuje dodatne mogućnosti e-usluga u području obrazovanja.

	odličan
	· Objašnjava da upute (programi) moraju biti precizno napisani kako bi uređaj radio ono što želimo. Objašnjava ulogu nekoliko osnovnih programa na računalu.
· Učenik prema savjetima učitelja odabire uređaj i program za rješavanje jednostavnih školskih zadataka. Pokazuje pozitivan stav i samopouzdanje pri korištenju tehnologijom
· Izdvaja i opisuje moguće buduće zanimanje u području primjene IKT-a i predstavlja razredu.
· Učenik se samostalno koristi preporučenim e-uslugama u području obrazovanja. 
· Nudi pomoć i suradnju ostalim učenicima.





Vrednovanje cjeline: Programiranje (ishodi B.2.1 i D.2.1)

· prepoznavati probleme u jednostavnome zadatku s ponavljanjem
·  stvarati niz uputa koji se sastoji od slijeda koraka i ponavljanja sa zadanim brojem ponavljanja
· spremati svoj niz uputa na dogovoreno mjesto te ih pronalaziti
· uz pomoć učitelja/učiteljice otkrivati, prikazivati i analizirati korake rješavanja jednostavnoga zadatka koji sadrži slijed koraka i ponavljanje.

Kriterij vrednovanja za cjelinu Programiranje
	dovoljan
	· Uz pomoć učitelja prepoznaje zadatak u kojemu postoji ponavljanje i opisuje kako bi ga riješio.
· Sprema svoj niz uputa na dogovoreno mjesto i uz pomoć učitelja ih pronalazi.
· Učenik nabraja zanimanja koja poznaje, a koja se koriste IKT-om izdvaja programera.
· Uz pomoć učitelja pronalazi i pokreće Scratch kao i Minecraft
· Uz pomoć učitelja nabraja dijelove prozora Scratch
· Uz pomoć učitelja prepoznaje različite naredbe kretanja (naprijed, natrag, okret ulijevo, okret udesno, skok) i naredbe za pokretanje programa
· Uz pomoć učitelja koristi naredbu ponavljanja.
· Uz pomoć učitelja uočava da su programi uz korištenje naredbe ponavljanja kraći i brže ih se izradi

	dobar
	· Uz povremenu pomoć učitelja stvara niz uputa s ponavljanjem.
· Sprema svoj niz uputa na dogovoreno mjesto i uz minimalnu pomoć učitelja ih pronalazi.
· Učenik opisuje zanimanja ljudi koji se u svojemu poslu programiraju.
· Samostalno prepoznaje ikonu Scratch i samostalno pokreće Scratch
· Uz povremenu pomoć učitelja nabraja dijelove prozora Scratch
· Uz povremenu pomoć učitelja prepoznaje i koristi različite naredbe kretanja (naprijed, natrag, okret ulijevo, okret udesno, skok) i naredbe za pokretanje programa kao i naredbu ponavljanja
· Uz minimalni poticaj uočava da su programi uz korištenje naredbe ponavljanja kraći i brže ih se izradi

	vrlo dobar
	· Samostalno stvara niz uputa s ponavljanjem.
· Sprema svoj niz uputa na dogovoreno mjesto te ih pronalazi.
· Istražuje uz pomoć učitelja i komentira zanimanja iz područja programiranja.
· Samostalno pokreće i samostalno nabraja dijelove prozora Scratch
· Uglavnom samostalno izrađuje jednostavne programe
· Samostalno pokreće izrađene programe
· Uglavnom samostalno mijenja zadanu pozadinu
· Uglavnom samostalno koristi naredbu ponavljanja
· Samostalno uočava da su programi uz korištenje naredbe ponavljanja kraći i brže ih se izradi

	odličan
	· Samostalno stvara niz uputa s ponavljanjem te ispravlja pogrešan redoslijed.
· Sprema svoj niz uputa na dogovoreno mjesto te ih pronalazi.
· Izdvaja i opisuje moguće buduće zanimanje u području primjene programiranja i predstavlja razredu.
· Učenik samostalno preispituje putove dolaska do rješenja jednostavnoga logičkog zadatka.
· Potiče sebe i druge na ustrajnost u pronalaženju rješenja.
· Samostalno izrađuje programe u Scratch koristeći različite kategorije naredbi
· Samostalno mijenja zadanu pozadinu.
· Uz pomoć učitelja pokreće program Scratch
· Razumije i opisuje što zadani program radi
· Uglavnom samostalno izrađuje program u Scratch-u
· Samostalno koristi naredbu ponavljanja
· Samostalno uočava i objašnjava da su programi uz korištenje naredbe ponavljanja kraći i brže ih se izradi




Vrednovanje cjeline: Rješavanje problema (ishodi B.2.1 )
C. Računalno razmišljanje  - B.2.1 
 
· Pratiti niz uputa predočenih slikom ili riječima koje izvode jednostavan zadatak 
· analizirati niz uputa i otkrivati pogrešan redoslijed 
· ispravljati pogrešan redoslijed u uputama za rješavanje jednostavnoga zadatka. 

Kriterij vrednovanja za cjelinu Rješavanje problema
	dovoljan
	· Učenik uz pomoć učitelja prepoznaje problem i slijedeći upute, rješava jednostavni logički zadatak.
· Učenik uz pomoć učitelja uspijeva složiti jednostavne origami strukture
· Uočava i razlikuje različite geometrijske likove u sklopu tangrama
· Učenik uz pomoć učitelja otkriva vrijednost ilustracije u matematičkom zadatku
· Učenik uz pomoć učitelja rješava rebuse
· Učenik uz pomoć učitelja pronalazi greške u svom rješenju zadatka

	dobar
	· Uz pomoć učitelja otkriva mogućnosti rješavanja jednostavnoga logičkog zadatka.
· Učenik uglavnom samostalno uspijeva složiti jednostavne origami strukture
· Uz pomoć učitelja slaže zadane tangram oblike
· Učenik uglavnom samostalno otkriva vrijednost ilustracije u matematičkom zadatku kao i slova koja nedostaju u zadatku s riječima
· Učenik uz minimalnu pomoć učitelja rješava zadane rebuse
· Učenik uz minimalnu pomoć učitelja pronalazi greške u svom rješenju zadatka

	vrlo dobar
	· Učenik uz povremenu pomoć učitelja otkriva mogućnosti rješavanja jednostavnoga logičkog zadatka.
· Učenik samostalno uspijeva složiti jednostavne origami strukture
· Učenik samostalno otkriva vrijednost ilustracije u matematičkom zadatku kao i slova koja nedostaju u zadatku s riječima
· Uz povremenu pomoć učitelja slaže zadane tangram oblike
· Razumije pravila rješavanja SUDOKU i uz pomoć učitelja ili kolega uspijeva riješiti zadani sudoku
· Učenik uglavnom samostalno rješava rebuse
· Učenik uglavnom samostalno pronalazi greške u svom rješenju zadatka

	odličan
	· Učenik samostalno preispituje putove dolaska do rješenja jednostavnoga logičkog zadatka.
· Potiče sebe i druge na ustrajnost u pronalaženju rješenja.
· Samostalno rješava različite origami strukture prema zadanim uputstvima
· Uglavnom samostalno sastavlja različite zadane tangram oblike
· Uz povremenu pomoć učitelja ili samostalno rješava zadane sudoku zadatke
· učenik potpuno samostalno rješava zadane rebuse
· Učenik potpuno samostalno pronalazi greške u svom rješenju zadatka




